**A 2016 évi pályázat eredménye**

A Kuratórium tagjai az augusztus 15-ei ülésen áttanulmányozták a beérkezett 13 pályázatot, az elnök pedig röviden ismertette a pályázókkal augusztus 11-én és 12-én, illetve 15-én történt személyes találkozók tapasztalatait.

A nyertes pályázók személyét illetően – figyelemmel elsődlegesen a rászorultsági és szakmai szempontokra – mindegyik jelenlévő kuratóriumi tag azonos véleményt fogalmazott meg, melynek alapján a Kuratórium egyhangú szavazással az alábbi pályázók által benyújtott pályázatokat nyilvánította nyertesnek:

* Marjai Kamilla addiktológus és társa, Tóth Csaba szociális munkás
* dr. Barta Ivett rezidens
* dr. Kovács Szabina rezidens
* Bogdán Tamás diplomás ápoló
* Molnár Krisztián Róbert egyetemi hallgató

A beérkezett pályázatokkal, illetve a nyertes pályázók Alapítványi Házba történő beköltözésével és ott-tartózkodásukkal kapcsolatban a Kuratórium egyhangú szavazással a következő döntéseket hozta:

1. A nyertes pályázók Alapítványi Házba történő beköltözésére 2016. szeptember 1-jén kerül sor.
2. Az Alapítványi Ház házirendjének kidolgozására a beköltöző nyertes pályázók részvételével és az alapítók által biztosított dr. Várkonyi Zsuzsanna pszichológus (mint moderátor) közreműködésével 2016. szeptemberben kerüljön sor.
3. A nyertes pályázókkal a beköltözésükkor a Kuratórium elnöke a kurátorokkal egyeztetett tartalmú megállapodást ír alá a bentlakás alapvető feltételeire vonatkozóan.
4. Az Alapítványi Házba történő elhelyezésre vonatkozó következő teljeskörű pályázatot a Kuratórium 2018. évben fogja kiírni. A most nyertes pályázók 2017. április végéig kérhetik a Kuratóriumtól az elhelyezésük meghosszabbítását, ellenkező esetben és az elutasított kérelmek esetén a felszabaduló szobákra a Kuratórium 2017. májusában ír ki – egyéni elhelyezésre új pályázatot.